Αθλητικά γεγονότα του 2009/Αύγουστος

Παρατίθενται σημαντικά αθλητικά γεγονότα που έλαβαν χώρα τον Αύγουστο του 2009.

1η Αυγούστου 
Μηχανοκίνητος αθλητισμός: Ο Μίκο Χιρβόνεν με Ford Focus κερδίζει την πρώτη του νίκη στο παγκόσμιο πρωτάθλημα αυτοκινήτου με τη νίκη του στο Ράλι Καναδά.

2 Αυγούστου 
Ποδόσφαιρο: Η Ουκρανία κερδίζει για πρώτη φορά στην ιστορία της το ευρωπαϊκό πρωτάθλημα ηλικίας κάτω των 19 ετών, νικώντας για πρώτη φορά στην έδρα της την ομάδα της Αγγλίας στο Ντονέτσκ με 2-0.

5 Αυγούστου 
Ιστιοπλοΐα: Το χρυσό μετάλλιο στο παγκόσμιο πρωτάθλημα κατακτά το ελληνικό δίδυμο (Αντώνης Τσιμπουκέλης – Γιώργος Καρώνης) στην κατηγορία των 420 στη Λάγκο ντι Γκάρντα της Ιταλίας.

9 Αυγούστου
Ποδόσφαιρο: Η ομάδα του ΑΠΟΕΛ κατακτά για δεύτερη συνεχή φορά το Σούπερ Καπ Κύπρου νικώντας με 2-1 την περσινή Κυπελλούχο, ΑΠΟΠ Πέγειας.

14 Αυγούστου
Στίβος: Ξεκινά το 12ο Παγκόσμιο πρωτάθλημα στίβου στο Βερολίνο της Γερμανίας.

16 Αυγούστου 
Γκολφ: Ο Νοτιοκορεάτης Γιανγκ Γιονγκ-έουν, με νίκη επί του Τάιγκερ Γουντς κερδίζει το 91ο Πρωτάθλημα γκολφ PGA . Έγινε έτσι ο πρώτος ασιατικής καταγωγής νικητής σε σημαντικό πρωτάθλημα ανδρών στο γκολφ και τερμάτισε το προηγούμενο ρεκόρ συνεχόμενων νικών του Γουντς.
Ιστιοπλοΐα: Στο ευρωπαϊκό πρωτάθλημα της Ουγγαρίας, οι αδελφοί Μπακατσιά από την Ελλάδα κατακτούν χρυσό μετάλλιο.  Ο Ανδρέας και ο Αλέξανδρος συγκέντρωσαν 11 βαθμούς ποινής. 
Καλαθοσφαίριση: Το Ιράν κατέκτησε το Πανασιατικό κύπελλο νικώντας στον τελικό την Κίνα με 70-52. 
Μηχανοκίνητος αθλητισμός: Ο Ιταλός Βαλεντίνο Ρόσι αναδεικνύεται νικητής στον 11ο αγώνα της χρονιάς στα MotoGP, που έγινε στο Μπρνο της Τσεχίας.  
Στίβος: Ο Γιουσέιν Μπολτ σημειώνει νέο παγκόσμιο ρεκόρ στον αγώνα δρόμου 100 μ. με χρόνο 9,58 δευτερόλεπτα (με άνεμο +0,90 m/s), κατά την διάρκεια του παγκόσμιου πρωταθλήματος στίβου.

20 Αυγούστου 
Στίβος: Νέο παγκόσμιο ρεκόρ με νίκη στα 200 μ. με 19.19 πετυχαίνει στο παγκόσμιο πρωτάθλημα στίβου ο Γιουσέιν Μπολτ.

23 Αυγούστου 
Κρίκετ: Η Αγγλία κερδίζει ξανά τον τίτλο Ashes, με νίκες 2-1 επί της Αυστραλίας. (BBC)
Πετοσφαίριση: Η Βραζιλία κερδίζει στο Τόκιο για 8η φορά το Παγκόσμιο Γκραν Πρι της FIVB γυναικών.

28 Αυγούστου 
 Στίβος: Το 27ο παγκόσμιό της ρεκόρ στο άλμα επί κοντώ πετυχαίνει η Γελένα Ισινμπάγεβα με 5,06 μ. στον ανοικτό στίβο, στο μίτινγκ της Ζυρίχης.

30 Αυγούστου 
 Κωπηλασία: Το χρυσό μετάλλιο στο διπλό σκιφ ελαφρών βαρών κατακτούν οι Ελληνίδες Αλεξάνδρα Τσιάβου και Χριστίνα Γιαζιτζίδου στο παγκόσμιο πρωτάθλημα στο Πόζναν της Πολωνίας. Εξάλλου το ασημένιο μετάλλιο στο σκιφ ελαφρων βαρών με χρόνο 6:52.33 κατέκτησε ο Βασίλης Πολύμερος. Οι δίδυμοι αδερφοί Γκουντούλα χθες πήραν το χάλκινο μετάλλιο στην ίδια διοργάνωση. 
 Υδατοσφαίριση: Η εθνική εφήβων της Ελλάδας κατακτά το ασημένιο μετάλλιο στο παγκόσμιο πρωτάθλημα υδατοσφαίρισης εφήβων στο Σίμπενικ, με ήττα από την Κροατία με 9-8 στην παράταση. 

 08